Mens de forhandler: Markante skattelettelser er allerede i kraft - Leder IDAG
9. januar 2018 01:06 | Af Carsten Steno | Tip redaktionen om en historie
Blandt årets skatte og afgiftsnedsættelser er reduktionen på 15 pct. af taksterne for at køre over Storebæltsbroen
Regeringen og Dansk Folkeparti har nu genoptaget forhandlingerne om udlændingestramninger og skattelettelser.
Det er ikke godt at vide, hvad der kommer ud af den snak. Men mens vi venter, kan vi glæde os over, at der allerede fra årsskiftet er sket en række skattelettelser og dem kan de igangværende forhandlinger ikke ændre på. Nogle af dem vil vi se, når vi ved månedens udgang får vores første lønseddel i 2018.
10 af de væsentligste skatteændringer i 2018:
På personskatteområdet er beskæftigelsesfradraget i 2018 hævet til gavn for alle lønmodtagere. Og topskattegrænsen hæves fra 479.600 kr. i 2017 til 498.800 kr. i 2018. Dermed falder antallet af topskattebetalere med godt 20.000 til 480.000.
Samtidig er den såkaldte udligningsskat på store pensionsindbetalinger helt fjernet. Udligningsskatten var på 4 pct. og gjaldt pensionsudbetalinger over 379.000 kr.
Er du udenlandsk forsker eller specialist, kan du glæde dig over, at den særlige flade skat på sådanne personers indkomster nu gælder i syv år. Satsen er på 32,8 pct. Man skal dog mindst tjene 65.000 kr. om måneden for at få glæde af forskerskatten.
Der finder desuden en marknat nedsættelse sted af bo og arveafgiften ved generationsskifte i familieejede virksomheder. Den falder fra 13 til 7 pct.
Yderligere har brobizz-kunder og pendlere oplevet en nedsættelse af brotaksterne over Storebælt på 15 pct.
Ifølge cheføkonom i Dansk Byggeri, Bo Sandberg, betyder disse ændringer, at det samlede skattetryk falder med 0,3 pct. i 2018 til 44, 6 pct.
Måske ikke meget, men lidt har også ret i disse tider, hvor det er så svært at overbevise et flertal af Folketinget medlemmerne om, at pengene ligger bedst i borgernes lommer.
I boksen kan du se de ti vigtigste skatteændringer i 2018 opsamlet af Bo Sandberg.
Mere om: Afgifter | Skat | Storebælt | Takster
9. januar 2018 11:09
Markante??
Det er krummer....